tartuNLP/wikipedia-smugri-20251201 huggingface dataset:
Kangasala

Kangasala lii kaavpug Suomâst, Pirkanmaa eennâmkoddeest. Kangasalast ääsih 31 897 olmožid, já ton vijđodâh lii 870,86 km², mast 212,79 km² lii čääci. Kangasala naaburkieldah láá Kuhmoinen, Lempäälä, Orivesi, Padasjoki, Pälkäne, Tampere já Valkeakoski.
Historjá.
Kangasala vuáđudui ive 1865, já tast šoodâi kaavpug ive 2018.
Kieldâlahtemeh.
Sahalahti kieldâ lohtui Kangasalan ive 2005. Kuhmalahti kieldâ lohtui Kangasalan ive 2011.
Čuákkipääihih.
Kaavpug kuávdáščuákkipäikki lii puáidudum.
Siijdah.
Alanen, Apajapohja, Eskola, Haapaniemi, Haapasaari, Haavisto, Haviseva, Heponiemi, Herttuala, Hykönsalo, Hyppärilä, Ilola, Isolahti, Jokioinen, Joutsiniemi, Kaukola, Kautiala, Keljo, Kerppola, Keso, Koivisto, Koivuniemi, Korpiniemi, Kuru, Kyötikkälä, Köyrä, Leipi, Lemponen, Lentola, Lihasula, Liuksiala, Luukkaala, Moltsia, Monikkala, Mustoo, Mutikko, Mäyrävuori, Neulaniemi, Nuorto, Ohtola, Paalila, Paatiala (Sahalahti), Pakkala, Palo, Pappila, Parvela, Pikkola, Pikonkangas, Ponsa, Pyttylä, Päkinmäki, Raikku, Raronsalo, Rautio, Rekiälä, Riku, Ruutana, Saarenmaa, Sahalahden Haapaniemi, Sahalahden Isoniemi, Sahalahden Keljo, Sahalahden Pappila, Sahalahden Tursola, Sammalisto, Savo, Sorola, Suinula, Suomatka, Suomela, Suorama, Tarkeela, Tarpila, Taustiala, Tiihala, Tohkala, Toikkola, Toosila, Tursola, Töykänä, Vahderpää, Varala, Vatiala, Vehoniemi, Vihtinen, Vihtiälä, Vänninsalo já Vääksy.
Ekonomia.
Stuárráámuuh pargoadeleijeeh.
Kangasala kaavpug stuárráámuuh pargoadeleijeeh ive 2010:
Kannus

Kannus lii kaavpug Suomâst, Koskâ-Pohjanmaa eennâmkoddeest. Kannusist ääsih 5 453 olmožid, já ton vijđodâh lii 470,65 km², mast 2,32 km² lii čääci. Kannus naaburkieldah láá Kalajoki, Kokkola, Sievi já Toholampi.
Historjá.
Kannus vuáđudui ive 1859, já tast šoodâi kaavpug ive 1986.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Siijdah.
Eskola, Hanhineva, Korpela, Kungas, Jokisalo, Mutkalampi, Märsylä, Nilkkula, Korvenkylä, Välikannus, Ylikannus já Yliviirre. Yliviirre siijdân kuleh Nikkarikoski, Luomala, Roikola, Ohenneva, Vaenmaa, Jylhä, Huuki, Koskenmaa, Rekilä, Viirre, Nikula já Kortetmaa.
Kansas

Kansas lii Ovtâstum staatâi uásistaatâ. Ton uáivikaavpug lii Topeka.
Kap Verde

Kap Verde täsiväldi () ađai Kap Verde () lii suáluistaatâ Afrikist. Ton uáivikaavpug lii Praia.
Etymologia.
Kap Verde portugalkielâg nommâ lii "Cabo Verde", mii meerhâš "ruánáá njargâ".
Historjá.
Kap Verdest ij aassâm kihheen talle ko portugalliih pottii tohon 1400-lovvoost já rahtii tast uási Portugal. Tast šoodâi uárjikäävpi kuávdáš, já stuárráámus uási Kap Verde táálái ässei madduin láá-uv afriklijn oorjijn já portugallijn siirdolijn.
Eennâmtiätu.
Kap Verde vijđodâh lii 4 033 km², mast 0 km² lii čääci. Vijđoduvâs peeleest Kap Verde lii maailm 175. stuárráámus staatâ.
Sajadâh já rääjih.
Kap Verde lii jiečânâs täsiväldi Viestâr-Afrikist. Tast iä lah staatârääjih, tastko tot lii suáluistaatâ. Kap Verde pirrâ lii Atlant väldimeerâ. Merâriddo lii ohtsis 965 km.
Suolluuh.
Kap Verde suáluikuávlun kuleh 14 suollud, main oovce láá aassum. Suolluuh juáhhojeh kyevti suáluijuávkun: Barlavento-suáluijuávkku já Sotavento-suáluijuávkku. Kap Verde stuárráámuuh suolluuh láá Santiago (991 km²), Santo Antão (779 km²), Boa Vista (620 km²) já Fogo (475,6 km²). 
Geologia.
Tullâväärih.
Kap Verdest láá kulmâ tullâvääri. Tain alemus lii Pico do Fogo (2 829 m). Eres tullâväärih láá Brava já São Vicente. Brava já São Vicente iä lah aktiivliih, já toi majemuš russoom lâi holoseenist. Fogo vuod lii aktiivlâš, já ton majemuš russoom lâi ive 2014.
Morfologia.
Kap Verde alemus saje lii Pico do Fogo čokke (2 829 m) Fogo suollust. Ton vyeligumos saje vist lii Atlant väldimeerâ riddo (0 m).
Kapkaavpug

Kapkaavpug lii Maadâ-Afrik lahâasâttemlâš uáivikaavpug já nubben stuárráámus kaavpug Johannesburg maŋa. Tot lii ohtâ kuulmâ Maadâ-Afrik uáivikaavpugist Pretoria já Bloemfontein lasseen.
Karibia

Karibia lii kuávlu Tave-Amerik já Maadâ-Amerik kooskâst, moos kuleh Karibiameerâ já ton suolluuh. Suáluikuávlu taavaa- já nuorttiibeln láá Atlant väldimeerâ já Sargassomeerâ já taveviestârist Meksikoluohtâ.
Karijoki

Karijoki () lii kieldâ Suomâst, Maadâ-Pohjanmaa eennâmkoddeest. Karijokist ääsih 1 229 olmožid, já ton vijđodâh lii 186,50 km², mast 0,78 km² lii čääci. Karijoki naaburkieldah láá Isojoki, Kauhajoki, Teuva já Kristiinankaupunki.
Viehâdâh.
Čuákkipääihih.
Kieldâst lii tuše ohtâ čuákkipäikki: Karijoki markkân.
Siijdah.
Alakylä, Karijoki markkân, Myrkky já Ylikylä.
Karstula

Karstula lii kieldâ Suomâst, Koskâ-Suomâ eennâmkoddeest. Karstulast ääsih 3 879 olmožid, já ton vijđodâh lii 963,19 km², mast 76,12 km² lii čääci. Karstula naaburkieldah láá Kannonkoski, Kivijärvi, Kyyjärvi, Saarijärvi já Soini.
Historjá.
Karstula vuáđudui ive 1867.
Viehâdâh.
Čuákkipääihih.
Kieldâst lii tuše ohtâ čuákkipäikki: Karstula markkân.
Siijdah.
Kiminki, Rantakylä, Vastinki, Vahanka, Oinoskylä, Kangasaho, Autio, Humppi, Aho-Vastinki, Isokylä já Syrjänmäki.
Kaskinen

Kaskinen () lii kaavpug Suomâst, Pohjanmaa eennâmkoddeest. Kaskisiist ääsih 1 280 olmožid, já ton vijđodâh lii 175,36 km², mast 164,73 km² lii čääci. Kaskisiist lii tuše ohtâ naaburkieldâ: Närpiö. Kaavpug lii kyevtikielâlâš.
Kaskinen lii ässeelovo mield Suomâ ucemus kaavpug já vijđoduv mield Suomâ nubben ucemus kieldâ. Kaskinen lii ässeelovo mield meiddei Pohjanmaa eennâmkode ucemus kieldâ.
Historjá.
Kaskinen vuáđudui ive 1785.
Viehâdâh.
Čuákkipääihih.
Kaavpugist lii tuše ohtâ čuákkipäikki: Kaskisii kuávdáščuákkipäikki.
Kasmir

Kasmir, olmâ nommâ Thomas Antero Kirjonen (š. njuhčâmáánu 27. peeivi 1985, Espoo, Suomâ) lii syemmilâš musikkár já šuoŋârähtee. Sun šoodâi tobdosin Suomâst ive 2014 kesipittáinis "Vadelmavene". Ovdil muusikkarrieer sun lâi kokkâ.
Kati-Claudia Fofonoff

Kati-Claudia Fofonoff () lâi nuorttâlâš kirječällee, kii čaalij novellijd, tiivtâid já muštâlusâid sehe nuorttâlâškielân já suomâkielân. Suu pargo lii jurgâlum el. orjâlâškielân, tárukielân já islandkielân.
Katri Linna

Katri Sinikka Maaria Linna (š. porgemáánu 27. peeivi 1960, Tampere, Suomâ) lii ruotâsyemmilâš juuriist já olmoošvuoigâdvuođâi piälušteijee. Porgemáánu 2019 rääjist sun parga oovtviärdásâšvuođâváldálii toimâttuvâst Suomâst. Ovdâl taan pargo Linna lâi ee. "senior legal advisor"in aalmugijkoskâsâš olmoošvuoigâdvuotâornijdume Civil Rights Defendersist (CRD), vt. kuávlutoimâttuv hovdân já tárkkojeijen Euroop torvolâšvuođâ- já oovtâstpargo-ornijdume Ukrainast, já oovtviärdásâšvuođâváldálâžžân Ruotâst. Ton lasseen Linnast lii kuhes karrieer pargovuoigâdvuođâ juristin.
Kauhajoki

Kauhajoki lii kaavpug Suomâst, Maadâ-Pohjanmaa eennâmkoddeest. Kauhajokist ääsih 13 172 olmožid, já ton vijđodâh lii 1 315,54 km², mast 16,56 km² lii čääci. Kauhajoki naaburkieldah láá Isojoki, Kankaanpää, Karijoki, Karvia já Teuva.
Historjá.
Kauhajoki vuáđudui ive 1868, já tast šoodâi kaavpug ive 2001.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Siijdah.
Filppula, Heikkilänkylä, Hangaskylä, Ikkeläjärvi, Järvikylä, Kainasto, Kalkunmäki, Kauhajärvi, Keturinkylä, Kokonkylä, Korpikylä, Koskenkylä, Kuutinkylä, Käyränkylä, Luomankylä, Lustila, Marttilankylä, Muurahainen, Möykkykylä, Nirvankylä, Nummikoski, Pihkakylä, Piipari, Pukkila, Puskankylä, Ratikylä, Sahankylä, Savikylä, Turjankylä, Uuronkylä, Yrjänäiskylä já Äijönkylä.
Kauhava

Kauhava lii kaavpug Suomâst, Maadâ-Pohjanmaa eennâmkoddeest. Kauhavast ääsih 15 682 olmožid, já ton vijđodâh lii 1 328,37 km², mast 14,59 km² lii čääci. Kauhava naaburkieldah láá Evijärvi, Isokyrö, Lappajärvi, Lapua, Pedersöre, Seinäjoki, Uusikaarlepyy já Vöyri.
Historjá.
Kauhava vuáđudui ive 1867, já tast šoodâi kaavpug ive 1986.
Kieldâlahtemeh.
Alahärmä, Kortesjärvi já Ylihärmä kieldah lahtojii Kauhavan uđđâivemáánu 1. peeivi 2009.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Kauniainen

Kauniainen () lii kaavpug Suomâst, Uusimaa eennâmkoddeest. Kauniaisiist ääsih 9 867 olmožid, já ton vijđodâh lii 6,00 km², mast 0,11 km² lii čääci. Kauniaisii áinoo naaburkieldâ lii Espoo. Kaavpug lii kyevtikielâlâš.
Historjá.
Kauniainen vuáđudui ive 1920, já tast šoodâi kaavpug ive 1972.
Viehâdâh.
Čuákkipääihih.
Kaavpugist lii tuše ohtâ čuákkipäikki: Helsig kuávdáščuákkipäikki.
Kaustinen

Kaustinen () lii kieldâ Suomâst, Koskâ-Pohjanmaa eennâmkoddeest. Kaustisiist ääsih 4 264 olmožid, já ton vijđodâh lii 361,12 km², mast 7,15 km² lii čääci. Kaustisii naaburkieldah láá Halsua, Kokkola, Kruunupyy já Veteli.
Historjá.
Kaustinen vuáđudui ive 1868.
Viehâdâh.
Čuákkipääihih.
Kieldâst lii tuše ohtâ čuákkipäikki: Kaustisii markkân.
Siijdah.
Järvelä, Jylhä, Kaustisii markkân, Känsälä, Kola, Köyhäjoki, Nikula, Paavola, Puumala, Salonkylä, Tastula já Vintturi.
Kazakstan

Kazakstan lii staatâ Euroopist já Aasiast. Ton uáivikaavpug lii Nur-Sultan.
Keitele

Keitele lii kieldâ Suomâst, Tave-Savo eennâmkoddeest. Keitelest ääsih 2 158 olmožid, já ton vijđodâh lii 578,30 km², mast 95,39 km² lii čääci. Keitele naaburkieldah láá Pielavesi, Pihtipudas, Tervo, Vesanto já Viitasaari.
Historjá.
Keitele vuáđudui ive 1879.
Siijdah.
Hamula, Koutajärvi, Kukertaja, Leppäselkä, Pahkamäki, Petäjäkylä, Sulkavanjärvi, Tossavanlahti, Viinikkala, Vuonamo, Äyräpää já Hemminki.
Kempele

Kempele lii kieldâ Suomâst, Tave-Pohjanmaa eennâmkoddeest. Kempelest ääsih 18 636 olmožid, já ton vijđodâh lii 110,34 km², mast 0,23 km² lii čääci. Kempele naaburkieldah láá Liminka, Oulu já Tyrnävä.
Historjá.
Kempele vuáđudui ive 1867.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Kenia

Kenia (swahili- já ), virgálávt Kenia täsiväldi (swahilin "Jamhuri ya Kenya", ), lii staatâ Nuorttâ-Afrikist. Ton uáivikaavpug lii Nairobi. 
Historjá.
Kenia finnij jiečânâsvuođâs ive 1963 já šoodâi täsiväldin ive 1964. Jomo Kenyatta lâi Kenia vuossâmuš president ivveest 1964 ain suu jäämmim räi, ive 1978. Tast maŋa iivij 1978–2002 kooskâst presidentin tooimâi Daniel Arap Moi. Čuávuvâš president lâi Mwai Kibaki iivij 2002–2013. Ive 2013 Kenia tallaaš president, Uhuru Kenyatta, het-het vuoitij vaaljâid. Sun väljejui nube keerdi presidentin ive 2017. Uhuru Kenyatta lii Kenia vuossâmuu president, Jomo Kenyatta, alge.
Eennâmtiätu.
Sajadâh já rääjih.
Kenia lii staatâ Nuorttâ-Afrikist. Ton ránnjástaatah láá tavveen Etiopia, nuorttân Somalia, mäddin Tansania, viestârist Uganda já taveviestârist Maadâ-Sudan. Ton nuorttiimuš rääji jotá India väldimeerâ rido miätá.
Kentucky

Kentucky lii Ovtâstum staatâi uásistaatâ. Ton uáivikaavpug lii Frankfort já stuárráámus kaavpug Louisville. Kentucky uásistaatâst ääsih ohtsis suulân 4,5 miljovn olmožid (2020).
Kepler

Kepler lii ohtâ Mánudáá kraatterijn. Tot lii finnim noomâs Johannes Kepler mield. Kepler lyeddejeijee lii 29,49 km, já ton kieŋŋâlvuotâ lii 2,6 km.
Kesimáánu

Kesimáánu lii gregoriaanlâš já juliaanlâš kalender mield ive kuuđâd mánuppaje. Tot lii keesi vuossâmuš mánuppaje. Kesimáánust láá 30 peivid. Laapist kesimáánu lii ijâttes iijâ äigi. Kesimáánu čuovâjuhle lii jonsahpeivi.
Nommâ.
Kesimáánu lii finnim noomâs tast, et kesimáánust lii liegâs, já talle lii olmâ keesi.
Keuruu

Keuruu () lii kaavpug Suomâst, Koskâ-Suomâ eennâmkoddeest. Keuruust ääsih 9 529 olmožid, já ton vijđodâh lii 1 430,57 km², mast 172,60 km² lii čääci. Keuruu naaburkieldah láá Jämsä, Multia, Mänttä-Vilppula, Petäjävesi, Virrat já Ähtäri.
Historjá.
Keuruu vuáđudui ive 1652, já tast šoodâi kaavpug ive 1986.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Siijdah.
Ampiala, Etelä-Keuruu, Haapamäki, Jukojärvi, Kaleton, Karimo, Kivijärvi, Lavikko, Liesjärvi, Lihjamo, Pihlajavesi, Riiho já Valkealahti.
Khartum

Khartum (motomin meid Khartoum, ) lii ässeelovo mield Sudan stuárráámus kaavpug já uáivikaavpug.
Kieldâsämikielâ

Kieldâsämikielâ lii sämikielâ. Kieldâsämikielâst láá suulân 650 sárnod. 
Kielâoppâ.
Jienâdâhoppâ.
Rimma Kuruč mield:
Kielâiäláskittem

Kielâiäláskittem lii uhkevuálásii kielâ kááijum várás uáivildum spesiaal kielâvuávám. Ton váldu-ulmen lii turviđ kielâ sirdum suhâpuolvâst nuubán. 
Kielâ kááijum várás tarbâšuvvojeh jyehimuđusiih kielâohjelmeh, moh viggeh orostittiđ kielâkevttim kiäppánem já nonniđ kielâ. Táválávt uhkevuálásii kielâ kiävttu lii jo-uv čuuvtij kiäppánâm teikâ motomin meid potkânâm. Ulmen lii macâttiđ kielâ aktiivlii kiävtun sehe eenikielâlij et viereskielâlij juávhust.
Eenikielâliih sárnooh láá eromâš pyereh kielâ äššitobdeeh já kielâsirdeeh. Kielâiäláskitmist lii tárbu kevttiđ sii kielâmáátu nuuvt pehtilávt ko máhđulâš. Kielâsárnoi mere lasettem já kielâ máttááttem viereskiellân láá taarbâšliih kielâiäláskittemtooimah, tastko suhâpuolvah láá kielâttum, kielâsárnooh láá uccáá já etnisâš juávkku lii ucce. Ucebeh juávhuh láá eromâš heerkih kielâ ulguubeln puáttee teddui já nubástussáid. Eenikielâliih sárnooh pasteh toollâđ ärbivuáválijd kielâkevttimohtâvuođâid, já sij nannejeh kielâkevttim uđđâ kielâkevttimsuorgijn-uv. Anarâškielâ iäláskittemohjelmist uđđâ kielâsárnooh láá puáhtám jieijâs áámmáttááiđu peht väldiđ kielâ anon uđđâ kevttimohtâvuođâin. Pyereh puátuseh kielâ kevttim nonniimist láá puáttám kyevtsundásii kyevtkielâgvuođâst. Talle ucceeblovokielâ sárnooh opâtteleh váldukielâ já váldukielâ sárnooh opâtteleh ucceeblovokielâ. 
Kielâvuáváámân kuleh kielâ kevttimohtâvuođâi huksim, kielâ lingvistlâš ovdedem já kielâmáttááttâs. Vistig-uv ulmen lii nonniđ jo kiävtust leijee kielâkevttimohtâvuođâid já huksiđ uđđâ kielâkevttimohtâvuođâid, moh pelestis nannejeh kielâ já ton sirdem. Nubben ulmen lii kielâ lingvistlâš ovdedem, mii iššeed tast, et kielâ tuáimá pyereest kommunikaatio kiellân sehe njálmálii et kirjálii kiävtust. Kuálmád ulme adai kielâ máttááttâs vist nannee kielâtááiđu, mii iššeed kielâ oovdedmist já kielâkevttimohtâvuođâi huksiimist.
Anarâškielâ iäláskitmist kuávdáš kielâiäláskittemohjelmeh láá lamaš kielâpiervâleh vuálá škovlâahasáid já kielâ máttááttâs tievâsmittemškovliittâssáin pargoahasâš rävisulmuid. Meiddei škoovlâst lii merhâšittee rooli kielâ sirdemist nuorâbáid sárnoid. Anarâškielâ iäláskitmist lii kevttum meid kielâmiäštár-uáppee-ohjelm, mast kielâmiäštárin tuáimih puárrásub kielâsárnooh teikâ meid motomin nuorah teikâ párnááh.
Kielâiäláskittemtiileest lii adelum raavâ kevttiđ kielâ nuuvt ennuv já nuuvt maaŋgâ saajeest ko máhđulâš.
Kielâpiervâl

Kielâpiervâl (, , já ) lii vuálá škovlâahasáid uáivildum peivikiäččusaje, kost párnááh uáppih ucceeblovokielâ. Kielâpiervâlprinsiip mield tipšooh sárnuh párnáid já koskânis tuše ucceeblovokielâ, mut pärni puáhtá kevttiđ västiddijnis eres-uv kielâ. Kielâpiervâl ulmen lii sirdeđ kielâ já kulttuur párnái kiellân. Kielâpiervâleh cegâttuvvojeh kielâ iäláskittem tiet.
Historjá.
Maorih algâttii kielâpiervâltooimâ ive 1982 Aotearoast tondiet ko sii eenikielâ lappuuškuođij eŋgâlâškielâ vaiguttâs vyelni. Anarâškielâ lii iäláskittum kielâpiervâltoimáin ive 1997 rääjist.
Kiemâ

Kiemâ (, já ) lii kaavpug Suomâst, Laapi eennâmkoddeest. Kiemâst ääsih 20 742 olmožid, já ton vijđodâh lii 747,28 km², mast 651,91 km² lii čääci. Kiemâ naaburkieldah láá Kiemâeennâm, Simo já Tuárnus.
Historjá.
Kiemâ vuáđudui njuhčâmáánu 5. peeivi 1869.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Ustevvuotâkaavpugeh.
Kiemâ ustevvuotâkaavpugeh láá:
Kiemâeennâm

Kiemâeennâm ( já ) lii kieldâ Suomâst, Laapi eennâmkoddeest. Kiemâenâmist ääsih 8 062 olmožid, já ton vijđodâh lii 647,24 km², mast 20,89 km² lii čääci. Kiemâeennâm naaburkieldah láá Kiemâ, Simo, Tervola já Tuárnus.
Nommâ.
Ive 1979 räi kieldâ nommâ lâi "Kiemâjäävri táálunkieldâ" ().
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Alapaakkola, Hirmula, Ilmola, Itäkoski, Jokisuu, Kiemâjäävri markkân, Koroiskylä, Lassila, Laurila, Lautiosaari, Liedakkala, Länsikoski, Maula, Pörhölä, Ruottala, Sompujärvi, Törmä já Viitakoski.
Kiemâjuuhâ

Kiemâjuuhâ ( já ) lii juuhâ Laapi eennâmkoddeest, Suomâst. 
Eennâmtiätu.
Kiemâjuuvâ kukkodâh lii 550 km já tot lii Suomâ kuhemus juuhâ. Kiemâjuuvâ kulgâmvijđodâh lii 51 127 km2, ađai paijeel pele Laapi eennâmkode vijđoduvvâst. Kiemâjuuhâ álgá Kiemâsyergist, Suovâkuoškâ kieldâ taveuásist. Tot virded suulân 200 kilomeetter ovdil ko luáštá Kiemâjáávrán. Kiemâjäävri maŋa Kiemâjuuhâ juátkoo viestârân Ruávinjaargân já Ruávinjaargâ maŋa vala váhá paijeel čyeti kilomeetter máádás, kost tot luáštá Kiemâ kaavpug alda Merâpootân.
Kiemâjuuvâst láá maaŋgah sijđojuuvah. Tenniöjuuhâ luáštá Suovâkuoškâ markkân alda. Kiemâjuuvâ nubbe merhâšittee sijđojuuhâ lii Kitinen, mii luáštá toos váhá maŋeláá alda Pelkosnjaargâ markkân. Ovdil Pelkosnjaargâ markkân Kiemâjuuhân luáštá meid Vuotosjuuhâ. Kiemâjuuvâ kuhemus sijđojuuhâ já Suomâ kuálmádin kuhemus juuhâ lii Ounasjuuhâ, mii luáštá Kiemâjuuhân Ruávinjaargâ kaavpugist. Meid Raudanjuuhâ luáštá toos alda Ruávinjaargâ.
Kiemâjuuvâ čácáduv vyeimilágádâsah.
Vuosmuš Kiemâjuuvâ vyeimilágádâs algâttij tooimâs ive 1946 Isohaarast. Kiemâjuuvâ čácáduvvâst láá 21 vyeimilágádâssâd, main 16 láá Kemijoki OY omâstusâst. Kiemâjuuvâ vyeimilágádâsâi ihepuovtâdâs lii 4,3 TW⋅h, ađai suulân 34,5 prosenttid Suomâ čäcivyeimipuovtâdâsâst.
Ruávinjaargâ Sierilän já Pelkosnjaargâ Vuotosjuuhân láá sundáttâllum uđđâ vyeimilágádâs já tulvâdemääldis, mut Vaasa haldâttâhriehti komettij love kuábbáá-uv projektân.
Kiemâjuuhâ lii ovdil lamaš uáli pyeri luosâjuuhâ, mut vyeimilágádâsah láá iästám luosâi vandârdem lasânemsoojijd Kiemâjuuvâ sijđojuvváid.
Kiemâjävri

Kiemâjävri (, já ) lii kaavpug Suomâst, Laapi eennâmkoddeest. Kiemâjäävrist ääsih 7 302 olmožid, já ton vijđodâh lii 3 930,91 km², mast 426,78 km² lii čääci. Kiemâjäävri naaburkieldah láá Kyelijävri, Pelkosnjargâ, Puáššu já Ruávinjargâ.
Historjá.
Kiemâjävri vuáđudui ive 1957, já tast šoodâi kaavpug ive 1973.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Kierâš

Kierâš lâi anarâškielâlâš digilostâ, mast táárbu mield vuolgâttui tiilájeijeid meid pááppárlostân. Loostâst lijjii uđđâseh, almottâsah já eres äigikyevdilis saavah nuuvt ete lostâ tooimâi tiäđáttâslostân. Majemuš nummeer almostui ive 2011.
Historjá.
Vuosmuš lostâ almostui čohčâmáánu 6. peeivi ive 2007, mon maŋa tot almostui ohtii ohhoost. Maŋeláá tot almostui häärvib. Ton almostitmân lâi tárbu, tastko anarâšâin iä lamaš sijjân uáivildum tieđettemkanavah.
Lostâ almostitij puohlágán uđđâsijd já tiäđáttâsâid, moh kuoskii anarâššáid. Toi lasseen loostâst lijjii almostum keppisub mainâseh-uv, nuuvtko koonstah ađai "niiksih". Lostâ lâi meid uáivildum foorumin.
Kierrâš rähtim tohhui nuuvt hälbin ko máhđulâš. Lostâ ij toijum, iäge tast lamaš koveh. Tekstâ fallui táválâš tekstân, mii ij váldám ennuv saje já mon puovtij luuhâđ maggaar tiätumašináin peri. Lohheeh, kiäin ij lah internet-ohtâvuotâ, puohtii tiiláđ Kierâččist pááppârversio. Tot lâi printtâ, mii vuolgâttui kooveert siste poostâ peht. Kierâš lâi uáivildum puohháid, kiäh mättih anarâškielâ já láá kiddiistum anarâš aašijn.
Ruttâdem.
Loostâ kuástidij Anarâškielâ servi. Ovdâl ko Säämi Čuovviittâsservi lopâttui ive 2007, servi lâi skeŋkkim loostân ruuđâid loostâ tooimâtmân. Ive 2008 sämitige kulttuurlävdikodde mieđettij loostân almostittemtorjuu.
Kigali

Kigali lii Ruanda stuárráámus kaavpug já uáivikaavpug.
Kiina

Kiina aalmugtäsiväldi teikâ Kiina lii staatâ Aasiast. Ton uáivikaavpug lii Peking. 
Historjá.
Kiina lâi ive 2019 vuosmuš eennâm, mii luhostui finniđ komovuotâmooduul Mánudáá tuáhá.
Eennâmtiätu.
Kiina lii vijđoduv mield maailm kuálmâdin stuárráámus staatâ Ruošâ já Kanada maŋa.
Sajadâh já rääjih.
Kiina lii staatâ Aasiast. Tast láá 14 ránnjástaattâd: Afganistan (ohtâsâš rääji tuše 76 km), Bhutan, India, Kazakstan, Kirgisia, Laos, Mongolia, Myanmar, Nepal, Pakistan, Ruoššâ, Tadžikistan, Tave-Korea já Vietnam. Kiinast lii meiddei merârääji Japanáin já Maadâ-Koreain. 
Jäävrih já juuvah.
Jangtse lii Kiina kuhemus juuhâ. Ton kukkodâh lii suulân 6 300 km, já kulgâmvijđodâh lii suulân 1,8 miljovn km2. Jangtse lii maailm kuálmádin kuhemus juuhâ Amazon já Niili maŋa. 
Morfologia.
Kiina alemus vääri lii Mount Everest, mii lii meid ubâ maailm alemus vääri. Ton alodâh lii 8 848,86 m merâasseest. Mount Everest lii Himalaja váráduvâst, Nepal já Kiina koskâsii rääjist. 
Šoŋŋâdâh.
Kiina šoŋŋâdâh lii subarktâlâš tavveen já trooppisâš mäddin.
Haldâttâh já politiik.
Kuávlulâš jyehim.
Kiina lii juohhum 22 eennâmkoodán. Virgeomâhááh rekinisteh távjá Taiwan 23. eennâmkodden. Eennâmkuudij lasseen Kiinast láá meiddei 5 autonomisii kuávlu, 4 jiešhaldâšemkieldâ já 2 eromâšhaldâšemkuávlu. Autonomisijn kuávluin stuárráámus uási viehâduvvâst kuleh ucceeblovoaalmugáid.
Viehâdâh.
Ässeeloho.
Ässeelovo mield Kiina lii maailm nubben stuárráámus staatâ India maŋa.
Oovtâ párnáá politiik.
Kiinast lâi 35 ihheed (1980–2015) vyeimist nuuvt kočodum oovtâ párnáá politiik. Paarâ, kote finnij eenâb párnáid, sáhuttui. Jis sááhuid ij máksám, te párnáást šoodâi pävirttem, adai sunjin iä fallum sosiaal‑ já tiervâsvuotâpalvâlusah, sun ij škuávlejum ige sun peessâm paargongin. Aaibâs absoluutlâš taat laahâ ij kuittâg lamaš: tálutuállei tááhust nubbe-uv páárnáš lâi loválâš, jis vuosmuš páárnáš lâi nieidâ.
Alge finnim perrui lii lamaš Kiinast ain tehelâš, tastko alge kalga anneeđ huolâ puárásmuvvee vaanhimijnis. Viärráámuu tááhust oovtâ párnáá politiik čuávumuššân nieidâpárnááh abortistojii, hilgojii teikâ kuáđđojii registerhánnáá. Taat puoh puátá oinuđ vinnood šoddâm suhâpeljuáhášummeen vala kuhháá.
Ivij 2015–2021 lâi paaráid vyeimist kyevti párnáá politiik. Ive 2021 taat vuod muttui, já tastmaŋa lii lamaš lope finniđ kulmâ párnáá oovtâ perrui.
Kiirjâgloddááš

Kiirjâgloddááš ("Ficedula hypoleuca") lii livkkárij hiäimun kullee varbuslodde. 
Stuárudâh já tobdomeerhah.
Kiirjâgloddááš lii 12–13,5 cm kukkosâš.
Ruškis kiirjâgloddáášniŋálâs iärut maaŋgâin eres ruškis uccâloddáin vielgis suájákovvoos vuáđuld.
Kikujuh

Kikujuh láá bantuaalmug Keniast. Sij sárnuh kikujukielâ. Kikujuh láá Kenia stuárráámus etnisâš juávkku.
Kinnula

Kinnula lii kieldâ Suomâst, Koskâ-Suomâ eennâmkoddeest. Kinnulast ääsih 1 623 olmožid, já ton vijđodâh lii 495,73 km², mast 35,53 km² lii čääci. Kinnula naaburkieldah láá Kivijärvi, Lestijärvi, Perho, Pihtipudas, Reisjärvi já Viitasaari.
Historjá.
Kinnula vuáđudui ive 1914.
Viehâdâh.
Čuákkipääihih.
Kieldâst lii tuše ohtâ čuákkipäikki: Kinnula markkân.
Siijdah.
Hakkaraniemi, Hiilinki, Jääjoki, Kangaskylä, Kirkkosijdâ, Markokylä, Matkusjoki, Muhola, Myllykylä, Niemenkylä, Rantakylä, Saarenkylä, Silkkiperä já Urpila.
Kinshasa

Kinshasa (ive 1966 räi Léopoldville/Leopoldstad) lii Kongo demokraatlii täsivääldi uáivikaavpug já stuárráámus kaavpug. Tot lii ohtâ stuárráámuin kaavpugijn Sahara máddáápiäláá Afrikist.
Kirgisia

Kirgisia lii staatâ Aasiast. Ton uáivikaavpug lii Biškek.
Kiribati

Kiribati täsiväldi ađai Kiribati lii staatâ Oseaniast. Ton uáivikaavpug lii South Tarawa.
Kitee

Kitee lii kaavpug Suomâst, Tave-Kärjil eennâmkoddeest. Kiteest ääsih 10 129 olmožid, já ton vijđodâh lii 1 724,38 km², mast 470,81 km² lii čääci. Kitee naaburkieldah láá Parikkala, Rääkkylä, Savonlinna já Tohmajärvi.
Historjá.
Kitee vuáđudui ive 1631, já tast šoodâi kaavpug ive 1992.
Eennâmtiätu.
Jäävrih.
Orivesi, Karjalan Pyhäjärvi, Kiteenjärvi, Ätäskö, Heinäjärvi, Pieniheinäjärvi, Särkijärvi, Hyypii, Pitkäjärvi, Säynejärvi, Lautakko, Paasselkä (Paasivesi) já Piimäjärvi.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Siijdah.
Haapasalo, Haarajärvi, Hammaskallio, Heinoniemi, Jaakkima, Juurikka, Kantosyrjä, Kiteenkylä, Kiteenlahti, Kontiola, Kunonniemi, Lahdenkylä, Leinovaara, Loukunvaara, Misola, Muljula, Niinikumpu, Nivunki, Närsäkkälä, Ojamäki, Piimäjärvi, Potoskavaara, Puhos, Puhossalo, Päätye, Riihijärvi, Rokkala, Ruppovaara, Satulavaara, Suoparsaari, Suorlahti, Särkijärvi, Säynejärvi, Taipale, Tasapää, Tolosenmäki, Varmoniemi já Välivaara.
Kittâl

Kittâl (, já ) lii kieldâ Suomâst, Laapi eennâmkoddeest. Kittâlist ääsih 6 392 olmožid, já ton vijđodâh lii 8 262,97 km², mast 168,58 km² lii čääci. Kittâl naaburkieldah láá Aanaar, Iänudâh, Kolari, Muonio, Ruávinjargâ já Suáđigil.
Historjá.
Kittâl vuáđudui ive 1854.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Ala-Kittilä, Alakylä, Hanhimaa, Helppi, Hormakumpu, Hossa, Jeesiöjärvi, Kallo, Kaukonen, Kelontekemä, Kittilä markkân, Kiistala, Kirjanselkämaa, Kinisjärvi, Kotakumpu, Kuivasalmi, Köngäs, Lehmilehto, Lintula, Lompolo, Maunujärvi, Molkojärvi, Nilivaara, Pitkäkumpu, Pokka, Pulju, Raattama, Rauhala, Rautuskylä, Sirkka, Sätkenä, Tepsa, Tepasto, Veittivuoma, Veitservasa já Vittakumpu.
Kiuruvesi

Kiuruvesi lii kaavpug Suomâst, Tave-Savo eennâmkoddeest. Kiuruvesist ääsih 7 895 olmožid, já ton vijđodâh lii 1 422,90 km², mast 94,76 km² lii čääci. Kiuruvesi naaburkieldah láá Iisalmi, Pielavesi, Pyhäjärvi, Pyhäntä já Vieremä.
Historjá.
Kiuruvesi vuáđudui ive 1873, já tast šoodâi kaavpug ive 1993.
Siijdah.
Aittojärvi, Haapakumpu, Hautakylä, Heinäkylä, Honkaranta, Jokela, Kalliokylä, Kiuruvesi (čuákkipäikki), Koivujärvi, Korpijoki, Koskenjoki, Kotajoki (kuávdáš), Lahnajoki, Lahnanen, Lapinsalo, Laukkala, Luupuvesi, Löytänä, Niemiskylä, Näläntö, Osmanki, Paajakka, Pihlajamäki, Rantakylä, Rapakkojoki, Remeskylä, Ruokomäki, Ruutana, Rytky, Ryönänjoki, Salmijärvi, Salmenkylä, Sulkavanjärvi, Tihilä, Toiviaiskylä já Turhala.
Kiäváájävri

Kiäváájävri, teikkâ Kiđđâjävri, ( já ) lii siijdâš Aanaar kieldâst. Ive 2019 tobbeen assii 189 olmožid. Stuárráámus uási Kiäváájäävri ässein láá nuorttâsämmiliih.
Kiäváájävri lii Aanaarjäävri máddáábeln suulân 13 km keččin Avelist nuortâskulij. Sijdâ lii Njellimân mannee maađij nr 969 piällást.
Nommâ anarâškielân.
Nommâ "Kiđđâjävri" sáttá leđe jurgâlushammiittâs suomâkielâ noomâst "Keväjärvi", mii oppeet sáttá leđe jurgâlushammiittâs anarâšnoomâst "Kiäváájävri". Kiävááš lii koddeáldu.
Knoxville

Knoxville lii kaavpug Tennessee uásistaatâst. Tot lii ässeelovo mield Tennessee kuálmádin stuárráámus kaavpug. Knoxvillest ääsih ohtsis suulân 190 000 olmožid. 
Eennâmtiätu.
Knoxville lii Tennessee uásistaatâ nuorttiibeln Knox pirrâdâhkoddeest.
Ustevkaavpugeh.
Knoxvillest láá kuttâ ustevkaavpug:
Kokkola

Kokkola () lii kaavpug Suomâst, Koskâ-Pohjanmaa eennâmkoddeest. Kokkolast ääsih 47 792 olmožid, já ton vijđodâh lii 2 730,80 km², mast 1 285,69 km² lii čääci. Kokkola naaburkieldah láá Halsua, Kalajoki, Kannus, Kaustinen, Kruunupyy, Lestijärvi, Luoto já Toholampi.
Historjá.
Kokkola vuáđudui ive 1620.
Kieldâlahtemeh.
Kaarela kieldâ lohtui Kokkolan ive 1977. Lohtaja, Kälviä já Ullava váldustiivrah meridii kieldâlahtemist Kokkolain juovlâmáánu 3. peeivi ive 2007, já kieldah lahtojii Kokkolan uđđâivemáánu 1. peeivi 2009. 
Kieldâlahtem maŋa šoodâi paijeel 45 000 ässee kaavpug, mon nommâ lii Kokkola. Ton vaakunin šoodâi Kokkola tááláš vaakun.
Tastko Lohtaja, Kälviä já Ullava lijjii suomâkielâliih kieldah já Kokkola lâi kyevtkielâlâš (suomâkielâ eenâblovokiellân), te Kokkola ruotâkielâlij ässei meeri kiäppánij mottoom verd, mut kieldâ pisoi kuittâg kyevtkielâlâžžân. Kokkola lii Suomâ tavemus kyevtkielâlâš kieldâ.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Kolari

Kolari lii kieldâ Suomâst, Laapi eennâmkoddeest. Kolarist ääsih 3 862 olmožid, já ton vijđodâh lii 2 617,87 km², mast 58,67 km² lii čääci. Kolari naaburkieldah láá Kittâl, Muonio, Pello já Ruávinjargâ.
Historjá.
Kolari vuáđudui ive 1867.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Kolari markkân (Jokijalka), Aitamännikkö, Hietanen, Kattilamaa, Kolarinsaari, Koivula, Koivumaa, Kurtakko, Lappea, Lietorova, Luosu, Luovatus, Pasmajärvi, Rito-oja, Ruokojärvi, Saarenpudas, Sammalvaara, Sieppijärvi, Taapajärvi, Hannukainen, Teurajärvi, Poikkijärvi, Vaattojärvi, Venejärvi, Venetti, Väylänpää, Ylinenvaara, Ylläsjärvi, Äkäsjokisuu já Äkäslompolo.
Kollekielâ

Kollekielâ (, , já ) lii sämmilâš kielâpalhâšume, mii lii juohhum ive 2004 rääjist jyehi nube ive. Palhâšume stuárudâh lii 15 000 eurod. Ovtâskâs ulmuuh, juávhuh, instituutioh teikkâ siärvuseh Taažâst, Ruotâst, Suomâst já Ruošâst pyehtih almottiđ iävtukkâssân el. ovtâskâs ulmuid, juávhuid, instituutioid teikkâ seervijd. Palhâšume puáhtá táárbu mield jyehiđ maŋgáid vyeitteid. Palhâšume ulmen lii ovdediđ, siäiluttiđ já nanosmittiđ puoh sämikielâid.
Kolumbia

Kolumbia lii staatâ Maadâ-Amerikist. Ton uáivikaavpug lii Bogotá.
Kom Ombo

Kom Ombo lii kaavpug Egyptist. Tot lii tobdos temppâlijnis.
Komikielâ

Komikielâ lii suomâ-ugrâlâš kielâ. Tot kulá permilij kielâi vyelijuávkun. Komikielâ aldasumos suhâkielah láá eres permiliih kielah komipermjakkielâ já udmurtkielâ. Permiliih kielâh láá koskânis nuuvt aldasiih, et komikielâ sárnooh äddejeh komipermjakkielâ já udmurtkielâ melgâd pyereest. Komikielâ lii komilij aalmuglâš kielâ. Kielâ sárnooh ääsih Komienâmist, Komipermjakenâmist, Njenjecenâmist já Jamal Njenjecenâmist, puoh Ruošâst.
Komikielâ permilij kielâi juávhust.
Komikielâ iärrán komipermjakkielâst já udmurtkielâst toin, et komikielâst lii rijjâ sänitiäddu, mii kuittâg lii táválávt vuossâmuu staavvâl alne. Komi verbâmorfologia še lii ereslágán ko udmurtkielâst. Komikielâst láá maŋgâ kulttuurlovnâsäne ruošâkielâst.
Kielâsosiologlâš tile.
Komikielâ sárnooloho uccán. Unesco mield komikielâ lii uhkevuálásâš. Kielâst láá 219 205 sárnod Ruošâ ive 2010 aalmugrekinistem mield.
Fonetiik.
Komikielâ almokielâst láá čiččâm vokalid já 29 konsonantid, moi juávhust nelji kávnojeh tuše lovnâsäänijn. Komikielâ obstruentáid lii otânâššâm čyeijilvuotâoppositio, já tondiet tast láá eenâb jienâduvah ko maaŋgijn eres urallijn kielâin.
Udmurtkielâ vokaláid kuleh vittâ kardinalvookaal (i, u, e, o, a) já ton lasseen kyehti koskâvookaal (i̮, e̮). Udmurtkielâst iä lah diftoŋeh, vokalij kukkodâmiäruh ige vookaalharmonia.
Komikielâ sänitiäddu lii táválávt vuossâmuu staavvâl oolâ, veikkâ jiešalneeš sänitiäddu lii rijjâ. Ruošâkielâ še lii váiguttâm komikielâ kuávlukielâi fonetiikân.
Morfologia.
Komikielâst láá 16 sajehäämmid, moh láá távjá identliih udmurtkieláin. Omâstemkiäččusijd kevttih nuuvtko eres urallijn kielâin, mut kuálmád persovn omâstemkiäččus kevttih miärulij artikkâlin še.
Komikielâ veerbah sojeh kuulmâ persovnist, kyevti lovvoost (oovtâloho, maaŋgâloho), neelji oovtâkiärdán ääigihäämist (preesens, kyehti moonnâm ääigi já fuutur) já kyevti täpiluokkaast (indikatiiv, imperatiiv). Kielâst láá maaŋgâ nuuvtkočodum perifrastliih ääigihäämih sehe perifrastliih konditional- já optatiivtäpiluokah še. Puoh totkei mielâst komikielâst ij lah sierâ fuutur tondiet, ko tot iärrán preesensist tuše kuálmád persovnijn.
Kielâopâlâš rááhtus.
Komikielâ lii agglutinatiivlâš kielâ, ađai tot kiävttá ennuv suffiksijd. Nomineh, adjektiveh já adverbah láá távjá identliih. Komikielâst láá kyehti moonnâm ääigi, neutraallâš já evidentiaallâš. Kopulaveerbâ iä keevti, mut predikatiiv koŋruist subjekt lovvoost. Sänioornig lii melgâd rijjâ, mut neutraallâš sänioornig lii kuittâg tile mield jo-uv SVO teikkâ SOV.
Sánádâh.
Stuárráámus uási komikielâ saanijn láá ohtsiih iärrásij permilij kielâiguin. Kulttuurlovnâsaanijd já modernlii ohtsâškode saanijd láá lovnim táválávt ruošâkielâst, mut eromâšávt 1990-lovo rääjist láá ráhtám ennuv uđđâ saanijd komikielâ jieijâs amnâsijn.
Kirjálâšvuotâ.
Bartens, Raija: Permiläisten kielten rakenne ja kehitys. Suomalais-ugrilaisen seuran toimituksia 238. Helsinki: Suomalais-ugrilainen seura, 2001. ISBN 952-5150-55-0.
Komipermjakkielâ

Komipermjakkielâ lii suomâ-ugrâlâš kielâ. Tot kulá permilij kielâi vyelijuávkun. Komipermjakkielâ aldasumos suhâkielah láá eres permiliih kielah komikielâ já udmurtkielâ. Permiliih kielâh láá koskânis nuuvt aldasiih, et komipermjakkielâ sárnooh äddejeh komikielâ já udmurtkielâ melgâd pyereest.
Komoreh

Komorij litto ađai Komoreh láá suáluistaatâ Afrikist. Ton uáivikaavpug lii Moroni. 
Historjá.
Ive 2003 räi staatâ virgálâš nommâ lâi "Komorij islamlâš littotäsiväldi". 
Eennâmtiätu.
Suolluuh.
Komorij uáivisuolluuh tobdojeh táválávt toi ranskakielâlijn noomáin: Grande Comore (Ngazidja), Mohéli (Mwali) já Anjouan (Ndzuani).
Geologia.
Tullâväärih.
Komorijn láá kyehti tullâvääri. Tain alemus lii Karthala (2 361 m). Nubbe tullâvääri lii La Grille. La Grille ij lah aktiivlâš, já ton majemuš russoom lâi holoseenist. Karthala vuod lii aktiivlâš, já ton majemuš russoom lâi ive 2007.
Viehâdâh.
Kielah.
Komorijn láá kulmâ virgálii kielâ: ranskakielâ, arabiakielâ já komorikielâ.
Oskoldâh.
Stuárráámus uási komorilijn láá sunnimuslimeh, já tot lii meid staatâ virgálâš oskoldâh.
Kongo täsiväldi

Kongo täsiväldi lii staatâ Afrikist. Ton uáivikaavpug lii Brazzaville. Motomin Kongo täsiväldi kočoduvvoo meid Kongo-Brazzavillen ton uáivikaavpug Brazzaville mield, vâi tot iäruttuuččij pyerebeht Kongo demokraatlii täsivääldist ađai Kongo-Kinshasast. Uáivikaavpugeh Kinshasa já Brazzaville láá puotâluvâi Kongojuuvâ kuábbááa-uv peln.
Konnevesi

Konnevesi lii kieldâ Suomâst, Koskâ-Suomâ eennâmkoddeest. Konnevesist ääsih 2 606 olmožid, já ton vijđodâh lii 680,85 km², mast 167,92 km² lii čääci. Konnevesi naaburkieldah láá Hankasalmi, Laukaa, Rautalampi, Vesanto já Äänekoski.
Historjá.
Konnevesi vuáđudui ive 1922.
Viehâdâh.
Čuákkipääihih.
Kieldâst lii tuše ohtâ čuákkipäikki: Konnevesi markkân.
Siijdah.
Hytölä, Hänniskylä, Istunmäki, Jouhtikylä, Kärkkäiskylä, Lahdenkylä, Leskelänkylä, Lummukka, Mäkäräniemi, Pukara, Pyhälahti, Pyydyskylä, Rossinkylä, Siikakoski, Sirkkamäki, Särkisalo já Tankolampi.
Kontiolahti

Kontiolahti () lii kieldâ Suomâst, Tave-Kärjil eennâmkoddeest. Kontiolahtist ääsih 14 834 olmožid, já ton vijđodâh lii 1 029,83 km², mast 230,63 km² lii čääci. Kontiolahti naaburkieldah láá Joensuu, Juuka, Lieksa, Liperi já Polvijärvi.
Historjá.
Kontiolahti vuáđudui ive 1873.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Harivaara, Herajärvi, Iiksenniitty, Jakokoski, Kontiolahti, Kontioniemi, Kulho, Kunnasniemi, Kupluskylä, Kylmäoja, Lehmo, Mönni, Onttola, Paihola, Puntarikoski, Puso, Pyytivaara, Rantakylä, Romppala, Selkie, Varparanta já Venejoki.
Korsnäs

Korsnäs lii kieldâ Suomâst, Pohjanmaa eennâmkoddeest. Korsnäsist ääsih 2 076 olmožid, já ton vijđodâh lii 1 424,71 km², mast 1 188,70 km² lii čääci. Korsnäs naaburkieldah láá Maalahti já Närpiö. Kieldâ lii kyevtikielâlâš.
Historjá.
Korsnäs vuáđudui ive 1887.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Edsvik, Harrström, Korsbäck, Korsnäs, Moikipää (Molpe), Taklax, Träskböle, Töjby já Överträsk.
Koskokko

Koskokko lii oho kuálmád peivi. Tot lii majebaargâ já tuorâstuv kooskâst.
Koskâ-Afrik täsiväldi

Koskâ-Afrik täsiväldi (sangokielân: "Ködörösêse tî Bêafrîka"; ) ađai Koskâ-Afrik lii staatâ Afrikist. Ton uáivikaavpug já stuárráámus kaavpug lii Bangui.
Eennâmtiätu.
Koskâ-Afrik täsivääldi vijđodâh lii 622 984 km², mast 0 km² lii čääci. Vijđoduv mield Koskâ-Afrik täsiväldi lii maailm 47. stuárráámus staatâ.
Sajadâh já rääjih.
Koskâ-Afrik täsiväldi lii staatâ Koskâ-Afrikist. Ton ránnjáenâmeh láá Tšad tavveen, Sudan já Maadâ-Sudan tavveen já nuorttân, Kongo demokraatlâš täsiväldi já Kongo täsiväldi mäddin sehe Kamerun viestârist. Koskâ-Afrik täsivääldist staatârääjih láá ohtsis 5 920 km. Kuhemus rääji lii rääji Kongo demokraatlijn täsivaldijn, mii lii 1 747 km. Uánihumos rääji vist lii 174 km rääji Sudanáin.
Morfologia.
Koskâ-Afrik täsivääldi alemus saje lii Mont Ngaoui (1 410 m). Ton vyeligumos saje vist lii Ubangi-nommâsâš juuhâ (335 m).
Šoŋŋâdâh.
Ko saahâ lii šoŋŋâduvâst, te Koskâ-Afrik täsivääldi puáhtá jyehiđ kyevti uásán. Taveuásist lii ohtâ arvepaje jyehi ive vyesimáánust čohčâmáánun. Arvepaje ääigi arva suulân 875–1 000 mm. Mudoi šoŋŋâdâh lii uáli koškes. Maadâuásist vuod šoŋŋâdâh lii trooppisub. Tobbeen koške paje pištá tuše kyehti mánuppaje (juovlâmáánu já uđđâivemáánu), já koskâmiärálávt arva 1 500–2 000 mm jyehi ive. Ive koskâliegâsvuotâ lii mäddin 23 °C já tavveen 26 °C. Tavveen liegâsvuotâ mulsâšud kuittâg eenâb ko mäddin.
Biodiversiteet.
Koskâ-Afrik täsiväldi lii Afrik saavaankuávlust, mut šadolâšvuotâ mulsâšud ennuv tavveen máádás. Tavveen iä lah muorah. Mäddin vuod lii trooppisâš arvemecci.
Haldâttâh já politiik.
Kuávlulâš jyehim.
Juovlâmáánu 10. peeivi 2020 rääjist Koskâ-Afrik täsiväldi lii juohhum 20 prefektuurân. Toi lasseen lii uáivikaavpug Bangui, mii lii autonomisâš kieldâ.
Viehâdâh.
Kielah.
Koskâ-Afrik täsiväldi lii maaŋgâkielâlâš eennâm. Ethnologue mield tobbeen láá 72 ellee kiellâd. Staatâ virgáliih kielah láá ranskakielâ já sangokielâ.
Kulttuur.
Valastâllâm.
Koskâ-Afrik täsiväldi uásálistij Olympialáid vuossâmuu keerdi ive 1968 já lii uásálistám jyehi tove ive 1984 rääjist, mut tot ij lah vala vuáittám oovtâgin miitaal.
Kuovdâ-Amerik

Kuovdâ-Amerik lii Amerik koskâuási, kezis kuátku Tave- já Maadâ-Amerik kooskâst. Táválávt toos rekinistojeh staatah Meksiko maadârääji já Kolumbia taveviestârrääji kooskâst. Kuovdâ-Amerik viestârpeln lii Kuálhismeerâ já ton nuorttiibeln Karibiameerâ. Kuáđhu kezimus uási lii Panamast. Kuovdâ-Amerik vijđodâh lii paijeel 500 000 km².
Staatah.
Kuovdâ-Amerikân kuleh 7 staattâd, main ääsih áárvu mield suulân 47 600 000 olmožid.
Panama lovoin láá fáárust sehe Panama Kuovdâ-Amerik uási lovoh ete ton Maadâ-Amerik uási lovoh.
Koskâmeerâ

Koskâmeerâ lii meerâ Euroop, Afrik já Aasia kooskâst. Gibraltarčuálmi ovtâstit tom Atlant väldimeerân. 
Koskâmeerâ lii ain lamaš tergâdis jotteemvävli já ton riddoin láá šoddâm maaŋgah merhâšittee kulttuureh.
Šoŋŋâdâh.
Koskâmeerâ kuávlust koskâmiärálâš liegâsvuotâ lii paijeel 20 °C keessiv já tälviv 10–20 °C. Keesih tobbeen láá koškáseh já lieggâseh, tälviv vist arva já lii čuásis. Koskâmeerâ kuávlust šaddeh tijpâlávt tagareh assaasloostâg šadoh, moh killájeh koškás.
Kosovo

Kosovo lii staatâ Euroopist. Ton uáivikaavpug lii Pristina.
Kostroma

Kostroma () lii kaavpug Ruošâst.
Historjá.
Vuossâmuu keerdi Kostroma mainâšuvvoo ive 1213.
Kotka

Kotka lii kaavpug Suomâst, Kymileevi eennâmkoddeest. Kotkast ääsih 51 889 olmožid, já ton vijđodâh lii 949,76 km², mast 677,73 km² lii čääci. Kotka naaburkieldah láá Hamina, Kouvola já Pyhtää.
Nommâ já ton sujâttem.
Päikkinoomah iä táválávt heiviittuu, já tain iä tábáhtuu konsonantij teikâ vokalij nubástusah (ol. illativ Kotkan já ol. lokativ Kotkast). Taan kaavpug tábáhtusâst käldein kávnoo kuittâg meiddei häämi "Kotkaast". Ađai "Kotka" puáhtá suujâđ meddei tegu 2-staavvâlsâš a-maadâ noomin.
Historjá.
Kotka vuáđudui ive 1879.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Ekonomia.
Stuárráámuuh pargoadeleijeeh.
Kotka kaavpug stuárráámuuh pargoadeleijeeh uđđâivemáánust 2010:
Kouvola

Kouvola lii kaavpug Suomâst, Kymileevi eennâmkoddeest. Kouvolast ääsih 81 808 olmožid, já ton vijđodâh lii 2 883,29 km², mast 325,05 km² lii čääci. Kouvola naaburkieldah láá Hamina, Heinola, Iitti, Kotka, Lapinjärvi, Loviisa, Luumäki, Miehikkälä, Mäntyharju, Pyhtää já Savitaipale.
Historjá.
Kouvola vuáđudui ive 1922, já tast šoodâi kaavpug ive 1960.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Krasnodar

Krasnodar () lii kaavpug Krasnodar kuávlupirrâduvâst, Ruošâst.
Historjá.
Krasnodar vuáđudui ive 1793. Kaavpug nommân lâi ive 1920 räi Jekaterinodar.
Kreikka

Kreikka lii staatâ Euroopist. Ton uáivikaavpug lii Ateena.
Eennâmtiätu.
Kreika vijđodâh lii 131 957 km², mast 1 310 km² lii čääci. Vijđoduv mield Kreikka lii maailm 97. stuárráámus staatâ.
Sajadâh já rääjih.
Kreika lii staatâ Maadâ-Euroopist. Ton ránnjástaatah láá Albania, Tave-Makedonia, Bulgaria já Turkki. Kreikkaast staatârääjih láá ohtsis 1 110 km. Kuhemus rääji lii rääji Bulgariain, mii lii 472 km. Uánihumos rääji vist lii 192 km rääji Turkkijn. Kreikka rájášuvá Koskâmeerân. Merâriddo lii ohtsis 13 676 km.
Kristiinankaupunki

Kristiinankaupunki tâi Kristiinakaavpug () lii kaavpug Suomâst, Pohjanmaa eennâmkoddeest. Kristiinankaupunkist ääsih 6 485 olmožid, já ton vijđodâh lii 1 678,98 km², mast 995,99 km² lii čääci. Kristiinankaupunki naaburkieldah láá Isojoki, Karijoki, Merikarvia, Närpiö já Teuva. Kaavpug lii kyevtikielâlâš.
Nommâ.
Päikkinoomah iä táválávt heiviittuu. Taan kaavpug tábáhtusâst käldein kávnoo kuittâg meiddei nommâ "Kristiinakaavpug".
Historjá.
Kristiinankaupunki vuáđudui ive 1649.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Kroatia

Kroatia () ađai Kroatia täsiväldi () lii jiečânâs täsiväldi Adriameerâ riddoost Koskâ-Euroop maadâuásist. Ton uáivikaavpug lii Zagreb.
Historjá.
Kroatia já Euroop union.
Kroatia seervâi Euroop unionân syeinimáánu 1. peeivi 2013. Uđđâivemáánu 1. peeivi 2023 Kroatia seervâi eurokuávlun. Tot lii eurokuávlu 20. jeessânstaatâ. Siämmáá peeivi Kroatia seervâi meiddei Schengen-kuávlun.
Eennâmtiätu.
Kroatia vijđodâh lii 56 594 km², mast 620 km² ađai 1,09 % lii čääci. Vijđoduv mield Kroatia lii maailm 127. stuárráámus staatâ.
Sajadâh já rääjih.
Kroatia lii staatâ Koskâ-Euroop maadâuásist. Ton ránnjástaatah láá taveviestârist Slovenia, tavenuorttân Uŋgar, nuorttân Serbia já maadânuorttân Bosnia-Hercegovina já Montenegro. Kroatiast staatârääjih láá ohtsis 2 237 km. Ton kuhemus rääji lii Bosnia-Hercegovinain; tot lii 1 011 km kukke. Uánihumos lii 23 km rääji Montenegroin.
Viestârist Kroatia rájášuvá Adriameerân, mon nubebeln lii Italia. Merâriddo lii ohtsis 5 835 km (4 058 km suolluin).
Suolluuh.
Kroatia hydrograflâš instituut () mield Kroatiast láá ohtsis 79 suollud. Siämmáá instituut mield saavâst lii suálui, jis vijđodâh lii &gt; 1,0 km². Jis vijđodâh lii 0,1 km² já 1,0 km² kooskâst, te saavâst lii lássá. Jis vijđodâh lii &lt; 0,1 km², te saavâst lii keđgi.
Kroatia stuárráámuuh suolluuh láá Cres (405,70 km²), Krk (405,22 km²) já Brač (395,44 km²). Eres suolluuh, moi vijđodâh lii paijeel 100 km², láá Hvar (297,38 km²), Pag (284,18 km²), Korčula (271,47 km²) já Dugi Otok (113,30 km²).
Jäävrih já juuvah.
Dalmatiast leijee Vranajävri lii Kroatia stuárráámus jävri vijđoduv mield. Ton vijđodâh lii 30,7 km². Kroatiast lii nubbe Vranajävri, mii lii Cressuollust. Ton vijđodâh lii tuše 5,8 km², mut tot lii Kroatia stuárráámus jävri saijaavuođâ mield.
Kroatia kuhemuuh juuvah láá Sava (562 km) já Drava (505 km). 
Morfologia.
Kroatia alemus saje lii Dinara čokke (1 831 m); vyeligumos lii Adriameerâ riddo (0 m).
Haldâttâh já politiik.
Kroatia staatâhäämi lii parlamentaarlâš täsiväldi. Kroatia staatâhovdâ lii president. Tááláš president lii . 
Viehâdâh.
Ässeeloho.
Kroatiast láá suulân 4 miljovn ässed. 
Kaavpugeh.
Kroatia stuárráámuuh kaavpugeh láá:
Kruunupyy

Kruunupyy () lii kieldâ Suomâst, Pohjanmaa eennâmkoddeest. Kruunupyyst ääsih 6 447 olmožid, já ton vijđodâh lii 752,65 km², mast 39,79 km² lii čääci. Kruunupyy naaburkieldah láá Evijärvi, Kaustinen, Kokkola, Luoto, Pedersöre já Veteli. Kieldâ lii kyevtikielâlâš.
Historjá.
Kruunupyy vuáđudui ive 1607.
Viehâdâh.
Čuákkipääihih.
Kieldâ kuávdáščuákkipäikki lii puáidudum.
Siijdah.
Alaveteli (Nedervetil), Boholmen, Bråtö, Hopsala, Norrby, Poras (Påras), Söderby, Teerijärvi (Terjärv), Vähätkylät (Småbönders), Ytterbråtö já Överbråtö.
Kuhmo

Kuhmo lii kaavpug Suomâst, Kainuu eennâmkoddeest. Kuhmost ääsih 8 187 olmožid, já ton vijđodâh lii 5 456,84 km², mast 650,32 km² lii čääci. Kuhmo naaburkieldah láá Hyrynsalmi, Lieksa, Nurmes, Ristijärvi, Sotkamo já Suomussalmi.
Historjá.
Kuhmo vuáđudui ive 1865, já tast šoodâi kaavpug ive 1986.
Viehâdâh.
Čuákkipääihih.
Kaavpugist lii tuše ohtâ čuákkipäikki: Kuhmo kuávdáščuákkipäikki.
Siijdah.
Haukela, Hietaperä, Härmänkylä, Hukkajärvi, Iivantiira, Jonkeri, Juonto, Juttua, Jyrkkä, Jämäs, Kalliojoki, Katerma, Kattilakoski, Kiekinkoski, Kivikiekki, Korpisalmi, Kuumu, Kuusamonkylä, Lammasperä, Lauvuskylä, Lentiira, Lentua, Niemiskylä, Niva, Saunajärvi, Timoniemi, Rasti, Seilonen, Sylväjä, Vartius, Vepsä, Vieksi, Viiksimo, Vuosanka, Ypykkävaara
Káámmármuusikfestivaal.
Kuhmo lii tobdos jyehikiäsásii káámmármuusikfestivaalistis. Tot uárnejui vuossâmuu keerdi syeinimáánust 1970. Festivaal taiđâlâš hovdâ Seppo Kimanen čaalij cuáŋuimáánu 13. peeivi 1970 reeivâ Kuhmon já koijâdij: "Vuáláčáállám já čepis taaiđârjuávkku lep ucâmin saje, kost toollâđ muusikkuursâid já káámmármuusikfestivaal keessiv syeini-porgemáánust." Juávkku ornij Kuhmost käävci konserttid, já kuldâleijeeh lijjii 800 verd. Torjuu sij finnejii Kuhmo kieldâst 700 märkkid. Juhlij loopâst Seppo Kimanen juovij pááccám lovemárkkásijd taiđâráid. 
Kooskah.
Kuhmo siijdah Kuhmo kuávdáást:
Aldakieldah:
Eres kieldah:
Kuhmoinen

Kuhmoinen () lii kieldâ Suomâst, Pirkanmaa eennâmkoddeest. Kuhmoisiist ääsih 2 180 olmožid, já ton vijđodâh lii 936,68 km², mast 275,73 km² lii čääci. Kuhmoisii naaburkieldah láá Jämsä, Kangasala, Luhanka, Orivesi, Padasjoki já Sysmä.
Historjá.
Kuhmoinen vuáđudui ive 1868.
Uđđâivemáánu 1. peeivi 2021 Kuhmoisii kieldâ sirdâšui Koskâ-Suomâ eennâmkoddeest Pirkanmaa eennâmkoodán.
Siijdah.
Harjunsalmi, Harmoinen, Kissakulma, Kuhmoisii markkân, Kylämä, Patavesi, Pihlajakoski, Poikkijärvi, Puukkoinen, Päijälä, Ruolahti, Sappee já Tehi.
Kuobârpoolvâ maŋa

Kuobârpoolvâ maŋa lii anarâš ráppájeijee Amoc single, mii almostui juovlâmáánu 16. peeivi 2016. Pittá muštâl ääigist aatoompoomi maŋa, já pommi tuáimá meid metaforan ulmuu uáivi siste leijee tábáhtussáid. Pittáást lává kyessilávlon pegâlmâs sämiartisteh Sofia Jannok já Niillas Holmberg, kiäin Holmberg lâi mieldi meid čälimin pitá saanijd.
Säänih.
Taa láá lavluu säänih:
Ko tastoo peivi olgon siävŋánij, puohah tom ervidii, et peivi ij
paijaan innig kuássin já stuárráámus uási ulmuin ruáppánii.
Uási hevvânii, paasij jietânâspááru vuálá ige ton lasseen liččii oskom
et ton suátán kartâččij olmooškodde maailmân kost párnááh šaddeh olmoošporren.
Mun lam ohtâ tain párnáin kii vuoitij, hiäjus čiivgah táppájii.
Taat lii äigi maŋa kuobârpoolvâ kuás áinoo ilo käldee lii kuobâr já polvâ.
Já jis kuáhtáám kiännii muu piäju ulgguubeln, te huškom sust siälu, ulmuu eellimhade ij iärrut.
Kuopio

Kuopio lii kaavpug Suomâst, Tave-Savo eennâmkoddeest. Kuopiost ääsih 119 076 olmožid, já ton vijđodâh lii 4 326,36 km², mast 1 085,33 km² lii čääci. Kuopio naaburkieldah láá Lapinlahti, Iisalmi, Leppävirta, Rautavaara, Siilinjärvi, Suonenjoki, Tervo, Pielavesi, Kaavi, Juuka já Tuusniemi.
Historjá.
Kuopio vuáđudui ive 1775.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Siijdah.
Asuma, Juankoski, Kortejoki, Muuruvesi, Niittylahti, Nilsiä, Riistavesi, Savulahti, Säyneinen, Sikoniemi, Vartiala já Vehka.
Kuortane

Kuortane lii kieldâ Suomâst, Maadâ-Pohjanmaa eennâmkoddeest. Kuortanest ääsih 3 546 olmožid, já ton vijđodâh lii 484,89 km², mast 22,71 km² lii čääci. Kuortane naaburkieldah láá Seinäjoki, Alavus, Lapua já Alajärvi.
Viehâdâh.
Čuákkipääihih.
Kieldâst lii tuše ohtâ čuákkipäikki: Kuortane markkân.
Siijdah.
Kuortane markkân, Salmi, Ruona, Länsiranta, Kaaranka, Mäyry, Leppälä, Heikkilä, Löyä, Ylijoki já Luhtala-Kivenmäki.
Kuovdâkiäinu

Kuovdâkiäinu (, já ) lii kieldâ Taažâst. Kieldâ lii Taažâ stuárráámus vijđoduv mield. Ive 2025 aalgâst Kuovdâkiäinust assii 2 852 olmožid, já kieldâ vijđodâh lâi 9 707,35 km², mast 735,02 km² lâi čääci.
Kuovâmáánu

Kuovâmáánu lii gregoriaanlâš já juliaanlâš kalender mield ive nubbe mánuppaje. Kuovâmáánust láá 28 peivid, pic kárgámive tast láá 29 peivid. 
Kuovâmáánu 6. peeivi lii ive vuossâmuš Säämi lippupeivi ađai Säämi aalmugpeivi.
Nommâ.
Kuovâmáánu nommâ já eromâšávt sääni algâuási kuovâ lii skandinaavisâš lovnâ. Tot máccá háámán "gói" já "gómánađr", mii lii merhâšâm ääigi kuovâmáánu pelimuddoost njuhčâmáánu pelimuudon. Lii arvâlum, et kuovâmáánu nommâ lii lamaš skandinaavisâš kielâin merhâšuumeest "muotâmáánu", tastko uđđâ tárukielâ (nynorsk) tobdá sääni "gjö", mii meerhâš asettes muottuu. Tággáár muottust ellei luodah uáinojeh pyereest.
Taan mánuppaajeest lii kevttum meid suomâkiel lovnânommâ "helmimáánu". 
Uđđâivemáánu teikâ loppâuási tast já kuovâmáánu algâuási láá tovle nomâttum máhđulávt puolâšmáánnun.
Kuovâmáánu sämikulttuurist.
Kinttâlpeivi.
Kinttâlpeeivi tovlááh sämmiliih peskidii saavzâi tälviulloid meddâl. Tain suulâin tohhii išedeh še Reisvuonmääđhi, veikkâ táválávt talle lijjii korrâ puolâšeh, mut meiddei korrâ puurgah-uv. Kinttâlpeeivi rahttâsškuottii ovdiih anarâšäijiheh tälvikoddepiivdon.
Maatipeivi.
Anarâš-kalenderist Maatipeivi lii kuovâmáánu 24. peeivi. Maatipeivi ij viettum tađe komebeht, mut tot liijká lâi maaŋgâ áášán čyeccee.
Pasepeivinomâttâsah.
Kuonâmáánu peht láá iänááš kalenderijn muáddi pasepeivinomâttâs Tagareh láá:
Kurikka

Kurikka lii kaavpug Suomâst, Maadâ-Pohjanmaa eennâmkoddeest. Kurikkast ääsih 20 550 olmožid, já ton vijđodâh lii 1 743,90 km², mast 19,28 km² lii čääci. Kurikka naaburkieldah láá Seinäjoki, Ilmajoki, Karvia, Kauhajoki, Kihniö, Maalahti, Närpiö, Parkano, Teuva já Laihia.
Historjá.
Kurikka vuáđudui ive 1868, já tast šoodâi kaavpug ive 1977.
Viehâdâh.
Čuákkipääihih.
Kaavpug kuávdáščuákkipäikki lii puáidudum.
Kuttoor

Kuttoor ( já ) lii siijdâš Aanaar kieldâst. Onnáá peeivi Kuttoor siijdâst lii Pänituoddâr meccikuávlu áinoo pirrâihásâš aassâm. Ive 2019 Kuttoorist assii 17 olmožid. Siijdâ pirrâsijn láá puáris niijtoh, moh nijttojeh vala-uv. Maađij Kuttoor siijdân rahtui ive 1959.
Kuuba

Kuuba lii staatâ Karibiast. Ton uáivikaavpug lii Havanna.
Kuwait

Kuwait lii staatâ Aasiast. Ton uáivikaavpug lii Kuwait.